Praganemoon - Wikipedia
Heteractis magnifica met 'n pienk narvis.
Spesie: H. magnifica
Die praganemoon (Heteractis magnifica) is die tweede grootste anemoon in die wêreld en kom voor in tropiese water in die Indiese-Pasifiese area, Rooisee en die ooskus van Afrika tot by die noorde van KwaZulu-Natal. In Engels staan die anemoon bekend as die Magnificent anemone.
Die anemoon het 'n omtrek van 800 mm by sy basis. Die stam se kleur is magenta of neig na bruin. Die tentakels word tot 75 mm lank en is dig en glad. Hulle punte is rond en is wit met geel of groen. Party tentakels mag vertak. Die anemoon groei op die meer oop gedeeltes van koraalriwwe in dieptes wat wissel van 1 tot 50 m.
Hierdie anemoon het die vermoë om na ander plekke te dryf deur homself met water te vul. Hulle is die gasheer vir anemoonvisse, garnale en krappe in simbiotiese verhoudings. Aanraking mag die vel irriteer.
Ontsluit van "https://af.wikipedia.org/w/index.php?title=Praganemoon&oldid=1662459"
Die bladsy is laas op 16 April 2018 om 12:30 bygewerk.